***Perro amor*** je američka telenovela produkcijske kuće Telemundo, snimana tokom 2009. i 2010. godine. Predstavlja rimejk istoimene kolumbijske telenovele iz 1998. godine.

U Srbiji se tokom 2010. emitovala na Prvoj televiziji pod naslovom ***Opasne igre***, a u Hrvatskoj na televiziji NeT pod naslovom ***Okrutna ljubav***.

Sinopsis
--------

Ovo je priča o Antoniju Brandu, poznatijem kao "Pas Brando", i njegovoj rođaci Kamili Brando, koji se još od tinejdžerskih dana igraju opasnih igara i opklada u kojima je sve sem zaljubljivanja dozvoljeno. Među njima ne postoje moralne prepreke, već suprotno, pretvaraju svoj život u ruski rulet sačinjen od mračnih strasti, opasnih osvajanja i erotskih ponuda bez cenzure. Za njih su zadovoljstvo i adrenalin razlog življenja i sve što je povezano sa seksom je dozvoljeno..

Na dan svog venčanja, Antonijo se susreće sa novim izazovom koji mu Kamila predlaže uz novu novu opkladu koja zahteva da Antonijo umesto sudbonosnog da izgovori ne. Tako i biva, i Antonijo bez ikakvog srama na sred ceremonije ostavlja svoju zaručenicu. U sred tog skandala, Antonijo upoznaje Sofiju, jednostavnu devojku koja svojom lepotom privlači njegovu pažnju i time se pretvara u žrtvu njegove sledeće opasne opklade sa Kamilom, u kojoj se on obavezuje da će je zavesti i odvesti u krevet znajući da je nevina. Ono što on ne sluti je da je i Roki Paris, atraktivan pevač željan uspeha, takođe gaji interese prema Sofiju, interese koji su za razliku od njegovih izkreni i ozbiljni.

Antonijo otpočinje svoju igru, međutim građevinska firma njegovog oca u njoj predstavlja jednu od velikih prepreka ka ostvarenju cilja. Naime, firma planira da otpočne stambenu izgradnju nekretnina od velikog značaja, izgradnju koja povlači za sobom kako rušenje postojećih objekata, tako i iseljavanje stanovnika San Heronima, upravo mesta u kome živi Sofija. Kamila je zadužena za prodaju tog zemljišta, i zajedno sa svojim suprugom, koristi se zamkama i lažima kako bi iskoristila određenu grupu ljudi, između ostalih i Don Daga, Rokijevog oca, koga dovodi do počinjavanja samoubistva. Tako Antonijo i Roki postaju rivali, s jedne strane zbog Sofijine ljubavi, a s druge zbog nepravde Antonijove porodice koja je prouzrokovala ubistvo Rokijevog oca.

Antonijova nesvest i fatalne opklade njegove rođake pogađaju i ekonomsku situaciju porodične firme, zbog čega Antonija otac protera iz kuće. U nastojanju dokazivanja svoje radikalne promene, Antonijo odlučuje da zavede Sofiju, uveren da sve drži pod kontrolom i ni ne sluteći da će tom prilikom ljubav zakucati na njegova vrata.

Uloge
-----

| Glumac: | Uloga: |
| --- | --- |
| Karlos Ponse | Antonijo Brando |
| Ana Lusija Domingez | Sofija Santana |
| Marica Rodrigez | Kamila Brando |
| Hotan Fernandez | Roki Perez |
| Marica Bustamante | Danijela Valdiri |
| Eljuz Peraza | Klemensija Brando |
| Viktor Kamara | Pedro Brando |
| Karlos Garin | Anhel Santana |
| Marko Figeroa | Mark |
| Patrisija de Leon | Dženifer Lopez |
| Adrijan Karbahal | Aleho Santan |
| Karlos Fero | Beni Kaparoso |
| Natalija Ramirez | Rosario Santana |
| Roberto Hisoćea | Gjardinis |
| Rodrigo de la Rosa | Gonzalo Kaseres |
| Rosalinda Rodrigez | Donja Beatriz |
| Paola Kampodoniko | Lorena Lopez |
| Silvana Arijas | Veronika Džesika Muriljo |
| Veronika Montes | Lena |
| Suli Montero | Donja Sesilija Brando |
| Raul Arijeta | Dijego Tamaljo |
| Marta Picanes | Liđija Santana |
| Dajana Garoz | Vivjana |
| Anhelika Selaja | Miranda |
| Manolo Koego | Hoakin Valensija |
| Fred Valje | Fernando Valdiri |
| Fredi Vikez | Hajro Čaparo |
| Roberto Leverman | Usnavi Muriljo |
| Frank Falkon | Huan Kamilo |
| Oniks | Oniks *(pas)* |

Eksterni linkovi
----------------

* Perro amor (Telemundo)
* *Perro amor* na sajtu IMDb